CELEX: 62017TN0827
Language: sl
Date: 2017-12-27 00:00:00
Title: Zadeva T-827/17: Tožba, vložena 27. decembra 2017 – Aeris Invest/ECB

19.2.2018   
            
            
               SL
            
            
               Uradni list Evropske unije
            
            
               C 63/18
            
         Tožba, vložena 27. decembra 2017 – Aeris Invest/ECB
   (Zadeva T-827/17)
   (2018/C 063/24)
   Jezik postopka: španščina
   
      Stranki
   
   
      Tožeča stranka: Aeris Invest Sàrl (Luxembourg, Luksemburg) (zastopniki: R. Vallina Hoset, A. Sellés Marco, C. Iglesias Megías in A. Lois Perreau de Pinninck, odvetniki)
   
      Tožena stranka: Evropska centralna banka
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               sklepe Evropske centralne banke LS/MD/17/405, LS/PT/17/406, in LS/MD/17/419 z dne 7. novembra 2017 razglasi za nične in
            
         
               —
            
            
               Evropski centralni banki naloži plačilo stroškov.
            
         
      Tožbeni razlogi in bistvene trditve
   
   V skladu z določbami člena 263 PDEU in člena 8(3) Sklepa Evropske centralne banke ECB/2004/03 z dne 4. marca 2004 o dostopu javnosti do dokumentov Evropske centralne banke je predmet te tožbe razglasitev ničnosti sklepov Evropske centralne banke LS/MD/17/405, LS/PT/17/406 in LS/MD/17/419 z dne 7. novembra 2017 o potrdilnih prošnjah za dostop do dokumentov Evropske centralne banke.
   Tožeča stranka v utemeljitev tožbe navaja štiri razloge:
   
               1.
            
            
               Prvi tožbeni razlog: S sklepi LS/MD/17/405, LS/PT/17/406 in LS/MD/17/419 je kršen člen 4(1)(c) Sklepa o dostopu, ker se z njimi tožeči stranki odreka dostop do informacij, češ da za vse dokumente ali del njih velja splošna domneva o nemožnosti dostopa, saj naj bi šlo za zaupne dokumente, za katere velja poklicna tajnost, ki se uporablja za institucije.
            
         
               2.
            
            
               Drugi tožbeni razlog: S sklepom LS/PT/17/406 je kršen člen 4(1)(a), druga in šesta alinea, Sklepa o dostopu, ker je z njim potrjeno, da bi razkritje, da je Evropska centralna banka uporabila izredno likvidnostno pomoč za družbo Banco Popular le nekaj dni pred njenim reševanjem, in informacija o stanju likvidnosti in kapitalskih količnikih, lahko specifično in učinkovito spodkopala učinkovitost monetarne politike in finančne stabilnosti Unije ali države članice.
            
         
               3.
            
            
               Tretji tožbeni razlog: S Sklepom LS/PT/17/406 in Sklepom LS/MD/17/419 je bil kršen člen 4(2), prva alinea, Sklepa o dostopu, ker je z njima potrjeno, da so zahtevani dokumenti in informacije pomenili poslovno občutljive informacije, ki bi lahko vplivale na poslovne interese družb Banco Popular in Banco Santander.
            
         
               4.
            
            
               Četrti tožbeni razlog: Evropska centralna banka je kršila člen 47 Listine Evropske unije o temeljnih pravicah s tem, da je tožeči stranki odreka dostop do dokumentov, ki jih je ta institucija uporabila kot podlago za reševanje družbe Banco Popular.